РАЈКО КУЗМАНОВИЋ

**Академик Рајко Кузмановић био је предсједник**

**Удружења правника Републике Српске од 2003. до 2023. године.**

На програмско-изборној скупштини Удружења, одржаној 7.04.2023. године, проглашен је за почасног предсједника Удружења.

Академик проф. др Рајко Кузмановић рођен је 1. децембра 1931. године у Челинцу, та­да­­ш­­­­­ња Вр­бас­ка бановина, Краљевина Ју­го­сла­ви­ја. Живи и ра­ди у Бањој Луци. Предсједник је Ака­де­ми­је наука и ум­јетности Републике Српске, уни­вер­зитетски про­фесор емеритус, предсједник Уд­ру­­жења прав­ни­ка Републике Српске, на­цио­нал­ни представник Свјет­ске асоцијације прав­ни­ка и сена­тор Ре­пу­бли­ке Српске. Школовање је имао систе­мат­ско и цје­ло­вито и завршио је: Нижу реалну гим­назију 1950. у Градишци, Учи­тељску школу 1954. у Бањој Луци, Правни сту­­диј 1964. у Загребу, Фи­ло­зофски факултет 1973. у Загребу, магистар­ски студиј права 1976. у Загребу, док­торат права 1980. године у Мостару.

Највећи дио радног вијека посветио је високом образовању и науци (40 го­дина). Његов *cursus honorum* текао је на уобичајен начин – асистент, до­цент, ванредни професор и редовни професор. На Правном факултету обав­љао је дужност декана у два мандата. Биран је за ректора Универзитета у Ба­њој Луци, такође у два мандата. Био је предсједник општине Челинац (1959 – 1963), народни посланик Републичке скупштине, СР БиХ (1963-1965) и предсједник Уставног суда РС (1198-2002). Биран је за предсједника Републике Српске (2007–2010).

Учествовао је активно на бројним међународним скуповима и конг­ре­си­ма, као нпр. у: Дубровнику, Загребу, Сарајеву, Новом Саду, Јерусалиму, Бар­се­ло­ни, Кијеву, Москви, Паризу, Бриселу, Кишњеву, Палерму, Софији, Ва­шинг­тону, Београду и др. Написао је око 200 научних и стручних радова, об­јав­љених у домаћим и међународним зборницима и часописима. Објавио је 34 књиге, од којих наводимо само неке: *Упо­ред­ни по­ли­тич­ки си­сте­ми,* Нови Глас*,* Ба­ња Лу­ка, 1991; *При­вре­ме­на На­род­на скуп­шти­на Де­мо­крат­ске Фе­де­ра­тив­не Ју­го­сла­ви­је,* Са­вре­ме­на ад­ми­ни­стра­ци­ја, Бе­о­град, 1981; *Осно­ви на­у­ке о упра­вља­њу* (ко­а­у­тор), Све­то­зар Мар­ко­вић, Бе­о­град, 1984. (још два из­да­ња 1987. и 1994); *Челинац кроз вијекове,* Глас, Бања Лука, 1973; *Крајишки културно просвјетни фронт,* Глас, Бања Лука, 1975; *Субјективне снаге у политичком систему СФРЈ,* Веселин Маслеша, Бања Лука, 1985; *Бањалучко школство у земљотресу,* Глас, Бања Лука, 1986; *Уставни суд Републике Српске и зашти­та уставности и законитости* (коаутор), Колосеум, Бања Лука, 1999; *Устав и права грађана* (коаутор), Завод за издавање уџбеника, Српско Сарајево, 2000; *Основи државног уре­ђе­ња и школско законодавство* (коаутор), Комес­графика, Бања Лука, 2003; *Ври­јеме стабилизације – интервјуи и говори пред­сјед­ника 2007 – 2010,* Гра­фо­марк, Лакташи, 2010; *Кон­сти­ту­тив­ни ак­ти Ре­пу­б­ли­ке Срп­ске,* Глас срп­ски, Ба­ња Лу­ка, 1994; *Осно­ви устав­ног си­сте­ма САД – суд­ски си­стем,* Гра­фо­марк, Лак­та­ши, 2000; *Устав­но пра­во* (више издања)*,* Прав­ни фа­кул­тет у Ба­њој Лу­ци, 2002; *Есе­ји о устав­но­сти и др­жав­но­сти*, Прав­ни фа­кул­тет, Ба­ња Лу­ка, 2004; *Но­ви есе­ји о устав­но­сти и др­жав­но­сти,* Ака­де­ми­ја на­у­ка и умјет­но­сти Ре­пу­бли­ке Срп­ске, Ба­ња Лу­ка, 2010; *New es­seys on Con­sti­tu­ti­o­na­lity and Sta­te­ho­od,* пре­вод књи­ге на ен­гле­ском је­зи­ку,Ака­де­ми­ја на­у­ка и умјет­но­сти Ре­пу­бли­ке Срп­ске,Ба­ња Лу­ка, 2011; *Трак­та­ты о кон­сти­ту­ци­он­но-пра­во­вом по­ло­же­нии Ре­спу­бли­ки Серб­ской,* Из­да­те­ль „ЮРАЙТ”, Мо­сква, 2013; *Уставно-правне теме*, АНУРС, Бања Лука, 2013; *Методологија научноистраживачког рада, (коаутор),* Паневропски универзитет „Апеирон“, Бања Лука, 2014; *Уставно право, пето, измијењено и допуњено издање,* Паневропски универзитет „Апеирон“, Бања Лука, 2015; *Бесједе – прилог афирмацији науке и умјетности,* АНУРС, Бања Лука, 2016.

Био је уредник више десетина монографија, часописа и зборника. Истра­жи­вања и пројекти велико су подручје активности академика Кузмановића. Учествовао је, као члан тима или координатор, у више од 30 пројеката. Одговорни је уредник и главни редактор Енциклопедије Републике Српске, као најзначајнијег пројекта Републике. По­ред научних и стручних радова, објавио је неколико стотина новинских чла­на­ка, изјава, коментара, фељтона и интервјуа, датих разним агенцијама, пи­са­ним и електронским медијима.

Поред чланства Академије наука и умјетности Републике Српске, члан је још шест престижних академија: Свјетске академије наука и умјетности (WAAS), Европске академије наука и умјетности (EASA), Шпанске кра­љев­ске академије економије и финансија (RACEF), Руске академије природних нау­ка (RAEN), Балканске академије наука и културе (BASC), те Академије нау­ка за високо образовање Украјине (ANVOU).

Носилац је бројних друштвених одликовања и признања: Ордена рада и Ор­дена са сребрним зрацима (СФРЈ); Ордена Његоша првог реда; Ордена час­ти са златним зрацима и Ордена Републике на ленти (Република Српска); Ор­дена Пе­тра Великог првог реда (Руска Федерација); Ордена Светог Саве првог реда (Си­нод Православне цркве); Ордена правде првог степена Свјет­ске асоцијације правника; Ордена правног поретка Међународног уд­ру­­жења правника; По­веље општине Бања Лука; Златног грба града Бања Лука; Златне плакете општине Челинац; високог признања ,,Фе­мида” Ме­ђународног са­ве­за правника; највишег признања за науку и умјетност Витез науке и умјетности (Рыцарь на­уки и ис­куств), Руске академије при­родних наука, те бројних плакета, по­ве­ља, дип­ло­ма и других признања.